Tai priklauso nuo to, kokio tipo vaistą pasirinksite, ir, žinoma, jis pasireiškia ne visiems, tačiau dažniausiai pasitaikančios nepageidaujamos reakcijos yra šios: miego sutrikimai, galvos skausmas, bloga savijauta, galvos svaigimas, odos bėrimas ir niežulys. Jei jums pasireiškė šalutinis poveikis, turėtumėte jį aptarti su gydytoju.
Sunkus vaistų, skirtų metantiems rūkyti, šalutinis poveikis, pasireiškia retai, tačiau jei jaučiate susijaudinimą, elgesio pokyčius ar vargina depresiška nuotaika, nedelsdami kreipkitės į gydytoją. Jeigu jums kyla minčių apie savižudybę, pasireiškia alerginės reakcijos arba vilkligei būdingas odos bėrimas (drugelio formos bėrimas ant nosies ir skruostų) arba vilkligės simptomai stiprėja, nedelsdami vykite į skubios pagalbos skyrių.
Traukuliai pasireiškia nedažnai, jie yra labiau tikėtini, jei vartojate per didelę vaisto dozę. Jei jus ištiko traukulių priepuolis, nedelsdami kreipkitės medicininės pagalbos ir nutraukite vaistų vartojimą.
PNT priemonės taip pat gali turėti šalutinį poveikį. Paprastai jis būna lengvas, tačiau jei pastebėsite, kad jis tęsiasi ir kelia jums diskomfortą, praneškite apie tai savo šeimos gydytojui. Gali tekti koreguoti dozę arba kartu su jumis aptarti alternatyvias PNT priemones. Šalutinis poveikis gali būti galvos skausmas, svaigimas, virškinimo sutrikimai, miego sutrikimai (kartais ryškūs sapnai), odos dirginimas, jei naudojate pleistrus, nosies, gerklės ir akių skausmas, jei naudojate nosies purškalą.
Prieš pradėdami vartoti vaistą, būtinai perskaitykite su juo pateikiamą informacinį lapelį.